**ПРОГРАМА ПОДСТИЦАЊА РАЗВОЈА ПРЕДУЗЕТНИШТВА КРОЗ ФИНАНСИЈСКУ ПОДРШКУ ЗА ПРЕДУЗЕТНИШТВО ЖЕНА И ЖЕНА САМОХРАНИХ РОДИТЕЉА У 2024. ГОДИНИ**

**УПУТСТВО ЗА КОРИСНИКЕ О СПРОВОЂЕЊУ ПРОГРАМА**

**(Извод из Програма са додатним информацијама)**

**У овом документу су дате детаљне информације потенцијалним корисницима о Програму па из тих разлога молимо да га пажљиво прочитате како би, на најбољи начин, разумели предмет подршке, као и све услове, права и обавезе које проистичу из Програма.**

**КОРИСНИЦИ СРЕДСТАВА:**

**Средства опредељена Програмом намењена су** за финансијску подршку новооснованим и постојећим предузетницама, као и микро и малим привредним друштвима, који су регистровани у Агенцији за привредне регистре, а чији је **ОСНИВАЧ, ЗАКОНСКИ ЗАСТУПНИК, ОСТАЛИ ЗАСТУПНИК И ПОСЛОВОЂА ЖЕНА.** **У ПРИВРЕДНОМ ДРУШТВУ КОЈЕ ИМА ВИШЕ ОСНИВАЧА, МИНИМАЛНИ УДЕО, КОЈИ МОРА БИТИ У ВЛАСНИШТВУ ЈЕДНЕ ИЛИ ВИШЕ ЖЕНА, ЈЕ 50%. У ПРИВРЕДНОМ ДРУШТВУ КОЈЕ ИМА ВИШЕ ЗАКОНСКИХ ЗАСТУПНИКА И ПОСЛОВОЂА, СВИ ОНИ МОРАЈУ БИТИ ЖЕНЕ.**

~~-~~ Оснивач привредног субјекта може бити искључиво физичко лице. Право да се пријаве на јавни позив имају и привредни субјекти чији оснивачи су физичка лица која су страни држављани са пребивалиштем у Републици Србији, уз испуњење свих осталих услова Програма.

За средства по Програму могу да конкуришу и **ПОДНОСИОЦИ ЗАХТЕВА КОЈИ СУ РЕГИСТРОВАНИ У АПР-У ОД 01.01.2022. ГОДИНЕ ПА НАДАЉЕ, А ЧИЈИ СУ ОСНИВАЧИ, ПРЕТХОДНО, БИЛИ ОСНИВАЧИ НАЈВИШЕ ЈЕДНОГ ПРИВРЕДНОГ СУБЈЕКТА, КОЈИ ЈЕ, ПРЕ ОБЈАВЉИВАЊА ЈАВНОГ ПОЗИВА, БРИСАН ИЗ РЕГИСТРА ИЛИ ЈЕ ЈОШ УВЕК АКТИВАН, АЛИ ЈЕ ОСНИВАЧ КОРИСНИКА ПРЕНЕО СВОЈА ОСНИВАЧКА ПРАВА НА НЕКО ДРУГО ЛИЦЕ, КОЈЕ НИЈЕ ПОВЕЗАНО ЛИЦЕ СА ЊИМ, ПРЕ ОГЛАШАВАЊА ЈАВНОГ ПОЗИВА.** Уколико има више оснивача привредног субјекта који конкурише, претходно наведена одредба се односи на све те осниваче.

**Под повезаним лицем у наведеном смислу подразумева се: супруг, супруга, сестра, брат и друго лице које је у првом степену сродства са оснивачем корисника.**

Жена самохрани родитељ у смислу овог Програма, је мајка која самостално врши родитељско право, под условом:

1) да је отац непознат;

2) да је отац преминуо, а није остварено право на породичну пензију;

3) да је отац постао потпуно и трајно неспособан за рад, а није стекао право на пензију;

4) да отац није обавезан да доприноси издржавању детета ;

5) да је отац лишен родитељског права, а није обавезан да доприноси издржавању детета;

6) да је отац преминуо, а остварено је право на породичну пензију ;

7) да је отац обавезан да доприноси издржавању детета;

8) да је отац лишен родитељског права, а обавезан је да доприноси издржавању детета);

9) да је отац на издржавању казне затвора дуже од шест месеци;

10) да отац не доприноси издржавању детета, а извршење обавезе издржавања није било могуће обезбедити постојећим и доступним правним средствима и поступцима.

Не сматра се женом самохраним родитељем, у смислу овог Програма, мајка која је самостално вршила родитељско право, по престанку раније брачне, односно ванбрачне заједнице, а засновала је нову брачну, односно ванбрачну заједницу.

**НАМЕНА СРЕДСТАВА**:

**Средства опредељена Програмом намењена су за:**

- **куповину машина/опреме/алата, нове рачунарске опреме, софтверске лиценце, возила** (укључујући и мопеде на електрични погон) **која су у функцији обављања делатности и служе за превоз опреме за рад, сопствених производа, репроматеријала и сировина и других транспортних средстава укључених у процес производње и пружање услуга** (нових или половних, не старијих од пет година). Уколико је машина/опрема/алат/возило половно, неопходно је доставити доказе о власништву односно начину стицања својине, доказе да је машина/опрема/алат/возило плаћена у целости, картицу основних средстава власника машине/опреме/алата/возила, процену вредности судског вештака (са листе судских вештака Фонда) и изјаву власника да је спреман да је отуђи. Уколико је продавац половне машине/опреме/алата/возила, која је предмет куповине и финансирања по овом програму, привредни субјекат овлашћен за промет/трговину половних и ремонтованих машина/опреме/алата/возила, може се прихватити понуда без процене вредности овлашћеног судског вештака. Машина/опрема/алат/возило, које је предмет финансирања, у складу са овим програмом, односно за чију се набавку додељују бесповратна средства, не може бити купљено од физичког лица, осим ако је предузетник;

**- текуће одржавање и адаптацију пословног и/или производног простора до износа од 1.000.000,00 динара од укупних средстава за инвестирање,** без обзира да ли је објекат у коме се спроводе активности текућег одржавања и адаптације у закупу или у власништву подносиоца захтева;

- **оперативне трошкове, који могу да учествују највише до 25%** у структури укупног улагања за која се потражују средства Програма.

**Средства по овом програму не могу се користити у сврху обављања следећих делатности разврстаних према Уредби о класификацији делатности** („Службени гласник РС”, број 54/10):

-Сектор А Пољопривреда, шумарство и рибарство;

-Сектор Б Рударство;

-У оквиру сектора Ц Прерађивачка индустрија, грана 12.0 производња дуванских производа, област 19 Производња кокса и деривата нафте, Група 20.51 Производња екпслозива, грана 20.60 Производња вештачких влакана, група 24.10. Производња сировог гвожђа, челика и феролегура, група 24.46 Производња нуклеарног горива, група 25.40 Производња оружја и муниције, група 30.40. Производња борбених војних возила;

-Сектор Д Снабдевање електричном енергијом, гасом, паром и климатизација;

-Сектор Е Снабдевање водом; Управљање отпадним водама, контролисање процеса уклањања отпада и сличне активности;

-Сектор Ф Грађевинарство;

-Сектор Г Трговина на велико и трговина на мало; поправка моторних возила и мотоцикала, осим гране 45.2 Одржавање и поправка моторних возила;

-У оквиру сектора Х Саобраћај и складиштење, група 52.10 Складиштење;

-У оквиру Сектора Ј Информисање и комуникације, група 62.02 Консултантске делатности у области информационе технологије;

-Сектор К Финансијске делатности и делатност осигурања;

-Сектор Л Пословање некретнинама;

-У оквиру Сектора М Стручне, научне, иновационе и техничке делатности, грана 69.1 правни послови, област 70 Управљачке делатности; саветовање у вези са управљањем, област 73 Рекламирање и истраживање тржишта, група 74.90 Остале стручне, научне и техничке делатности;

-Сектор Н Административне и помоћне услужне делатности, осим гранe 77.21 Изнајмљивање и лизинг опреме за рекреацију и спорт, области 79 Делатност путничких агенција, тур-оператора, услуге резервације и пратеће активности, области 81 Услуге одржавања објеката и околине и области 82 Канцеларијско-административне и друге помоћне пословне делатности;

-У оквиру Сектора Р Уметност; Забава и рекреација, област 92 Коцкање и клађење;

-Сектор С Остале услужне делатности, осим области 95 Поправка рачунара и предмета за личну употребу и употребу у домаћинству и области 96 Остале личне услужне делатности;

-Сектор Т Делатност домаћинстава као послодавца; Делатност домаћинстава која производе робу и услуге за сопствене потребе;

-Организовање игара на срећу, лутрија и сличних делатности;

-Производња и промет било ког производа или активности, које се, према домаћим прописима или међународним конвенцијама и споразумима, сматрају забрањеним;

Средства по овом програму не могу се користити ни за пројекте привредних субјеката из осталих сектора, ако не доприносе остваривању циљева програма.

**Средства по овом програму не могу се користити за рефундирање трошкова у оквиру активности које су биле започете или завршене пре подношења захтева**. Привредни субјект не може да започене активности пре потисивања уговора о додели бесповратних средстава и уговора о кредиту са Фондом. Сви трошкови који су настали пре тог тренутка, не могу бити рефундирани из средстава Програма. Изузетно, активности које могу да буду започете у периоду од подношења захтева потписивања

уговора са Фондом, јесу активности које се односе на сопствено учешће привредног субјекта, а које је приказано у оквиру инвестиционог улагања, односно у захтеву за доделу бесповратних и кредитних средстава.

***Додатне информације:***

**Код привредних субјеката код којих постоји регистрован пословођа, исти мора да буде жена.**

**У случају набавке нових машина/опреме/алата/рачунарске опреме/софтверске лиценце/возила, добављач може бити само произвођач машина**/опреме/алата/рачунарске опреме/софтверске лиценце/возила или увозник/овлашћени дистрибутер исте.

**Добављач-произвођач** је онај за кога се на основу јавно доступних информација може закључити да се бави производњом тражене опреме која је предвиђена предметним инвестиционим улагањем клијента. У супротном, потребно је да клијент достави допуну документације и то:

- изјаву добављача са образложењем да је уједно и произвођач опреме;

'- слике производног погона добављача;

- копије три фактуре добављача за опрему испоручену у претходне две године, сличне вредности или намене.

**Добављач-увозник/дистрибутер** опреме је онај за кога се на основу јавно доступних информација може закључити да се бави увозом/дистрибуцијом опреме. У супротном потребно је да клијент достави допуну документације и то:

- изјаву добављача са образложењем да је увозник/дистрибутер опреме;

- копије три фактуре добављача за опрему испоручену у претходне две године, сличне вредности или намене.

У случају набавке половних машина/опреме/алата/возила, **Комисија за доделу бесповратних средстава има право да не прихвати понуде оних добављача чија делатност није у вези са машинама/опремом/алатом/возилима које продају, а која је предмет финансирања по овом програму.**

**Привредни субјекат може да конкурише за набавку возила и за услужну и производну делатност коју обавља искључиво уколико је делатност таква да захтева коришћење одговарајућег возила за њено обављање.односно уколико делатност има карактер сталног теренског рада** (нпр. кетеринг, ауто – школе, патронажна служба, грађевински радови и сл). Привредни субјекат не може да конкурише за набавку возила тип М1 следећих подгрупа: лимузина, лимузина са задњим вратима, купе, кабриолет као ни СУВ тип возило.

**Под набавком рачунарске опреме подразумева се** опрема намењена искључиво обављању производне или услужне делатности којом се бави привредни субјекат. **Рачунарска опрема мора бити нова и намењена за професионалну употребу.**

**Под набавком софтвера (софтверске лиценце) подразумева се** професионална опрема намењена искључиво обављању производне или услужне делатности којом се бави привредни субјекат. **Не финансира се израда софтвера за индивидуалне потребе, већ искључиво готових софтвера, односно софтверске лиценце**. При обради захтева анализираће се и испоручилац софтвера с тим у вези исти мора да се већ бави прометом / продајом лиценци и да није почетник у пословању.

**Мобилни телефони нису предвиђени за финансирање средствима Програма**.

**Текуће (редовно) одржавање објекта јесте** извођење радова који се предузимају ради спречавања оштећења која настају употребом објекта или ради отклањања тих оштећења, а састоје се од прегледа, поправки и предузимања превентивних и заштитних мера, односно свих радова којима се обезбеђује одржавање објекта на задовољавајућем

нивоу употребљивости, као што су; кречење, фарбање, замена облога, замена санитарија, радијатора, замена унутрашње и спољашње столарије и браварије, замена унутрашњих инсталација и опреме без повећања капацитета и други слични радови, ако се њима не мења спољни изглед зграде и ако немају утицај на заједничке делове зграде и њихово коришћење.

**Адаптација објекта подразумева** извођење грађевинских и других радова на постојећем објекту којима се врши промена организације простора у објекту, замена уређаја, постројења, опреме и инсталација истог капацитета, којима се не утиче на стабилност и сигурност објекта, не мењају конструктивни елементи, не мења спољни изглед и не утиче на безбедност суседних објеката, саобраћаја, заштите од пожара и животне средине.

**Грађевински радови текућег одржавања и адаптације могу да се изводе** средствима Програма **искључиво у пословном/производном простору, а не и у стамбеном простору.** (Нпр. Привредни субјекат који обавља делатност у простору који се води као стамбени, не може средствима Програма изводити грађевинске радове у њему)

**Извођач радова је** онај за кога се на основу јавно доступних информација може закључити да се бави извођењем радова који су предвиђени предметним инвестиционим улагањем клијента. У супротном, потребно је да клијент достави допуну документације и то:

-копије три привремене или окончане ситуације/ понуде/фактуре у претходне две године од стране извођача радова, сличне вредности или намене са предметним инвестиционим улагањем клијента.

Оперативни трошкови који могу бити предмет финансирања обухватају: набавку сировина, репроматеријала, закуп производног и/или пословног простора, плаћање комуналних трошкова, , исплату зарада запосленим (искључујући оснивача привредног субјекта) масимално до 50% укупно одобрених оперативних трошкова и остале трошкове из редовног (текућег) пословања корисника. **Напомињемо да у оперативне трошкове не спадају: заостале обавезе по основу такси и пореза, зајмови и рате за отплату кредита, трошкови гаранција, полиса осигурања, камата, трошкови банкарског пословања, курсних разлика, царински и административни трошкови и други трошкови.**

Уколико привредни субјекат, услед наметања услова од стране добављача и/или продавца, има обавезу претходне уплате аванса и/или депозита из сопствених средстава, **уплата наведеног аванса и/или депозита је могућа у максималном износу до 10% вредности улагања према достављеној понуди, профактури, предуговору или уговору, с тим да она представља сопствено учешће подносиоца захтева и не може бити предмет рефундирања. При уплати наведеног аванса ризик да подносилац**

**захтева не добије кредит+бесповратна односно бесповратна средстава сноси подносилац и не може условљавати са тим.**

**СРЕДСТВА ПО ОВОМ ПРОГРАМУ НЕ МОГУ СЕ КОРИСТИТИ ЗА ФИНАНСИРАЊЕ ПРИВРЕДНИХ СУБЈЕКАТА КОЈИ ОБАВЉАЈУ ДЕЛАТНОСТ ТРГОВИНЕ, ОСИМ У СЛУЧАЈЕВИМА КАДА ТА ДЕЛАТНОСТ ПОДРАЗУМЕВА И ОДРЕЂЕНИ СТЕПЕН ОБРАДЕ РОБЕ.** Под обрадом се подразумева промена

физичких својстава робе и стављање исте у функцију новог финалног производа (цвећаре и сл.). Неопходно је да подносилац захтева достави додатну документацију којом доказује да реализује одређени степен обраде као што су: слике постојећих машина које користи, фактуре за испоручен сопствени производ и сл.

**Корисник средстава не може у року до три године од дана закључења уговора о додели бесповратних средстава са Фондом за развој да заложи предмет инвестиционог улагања код повериоца који није Фонд за разво**ј. Корисник средстава може заложити предмет инвестиционог улагања код Фонда искључиво као средство обезбеђења обавеза по овом програму.

**УКОЛИКО ЈЕ ОБЈЕКАТ У КОМЕ ЋЕ СЕ ОБАВЉАТИ ДЕЛАТНОСТ У ЗАКУПУ, НЕОПХОДНО ЈЕ ДА ЗАКУП ТРАЈЕ МИНИМАЛНО 6 МЕСЕЦИ НАКОН ДОСПЕЋА ПОСЛЕДЊЕГ АНУИТЕТА, ДА ЈЕ У УГОВОРУ О ЗАКУПУ ДАТА САГЛАСНОСТ ЗА ИЗВОЂЕЊЕ РАДОВА НА ТЕКУЋЕМ ОДРЖАВАЊУ/АДАПТАЦИЈИ У ОБЈЕКТУ И ДА СУ РЕГУЛИСАНИ МЕЂУСОБНИ ОДНОСИ ИЗМЕЂУ УГОВОРНИХ СТРАНА.**

**Набавка хладњача/ расхладних панела и соларних панела је дозвољена само уколико се исти постављају на земљишту које је у власништву оснивача подносиоца захтева или у породичном власништву** (родитељи, супруг/супруга, рођени брат/сестра, деца). **Набавка соларних панела је дозвољена искључиво ако се они постављају на производне/пословне просторе (не и породичне куће, станове и сл.) који су 100% у власништву оснивача подносиоца захтева**.

За профактуре издате на износе у страној валути, за обрачун динарске противвредности користи се средњи курс НБС на дан издавања профактуре при обради захтева.

Финансијски оквир

Привредни субјекти који задовоље услове Програма могу остварити право на финансијску подршку у виду бесповратних средстава у износу до 50% вредности улагања, односно до 55% вредности улагања за привредне субјекте чији оснивачи су жене самохрани родитељи

Укупно расположива бесповратна средства за реализацију овог програма су 100.000.000,00 динара. Опредељена средства Фонда за кредитирање привредних субјеката по овом програму су 100.000.000,00 динара.

Преостали износ инвестиционог улагања привредних друштава и предузетника финансираће се из сопствених средстава или из кредита Фонда под следећим условима

Однос 50%-50%

|  |  |  |  |
| --- | --- | --- | --- |
| **Износ за правна лица и предузетнике** | Бесповратна средства | Кредит | Укупно |
| Минимални | 200.000,00 РСД | 200.000,00 РСД | 400.000,00 РСД |
| Максимални | 3.000.000,00 РСД | 3.000.000,00 РСД | 6.000.000,00 РСД |

Однос 55%-45% : самохране мајке

|  |  |  |  |
| --- | --- | --- | --- |
| **Износ за правна лица и предузетнике** | Бесповратна средства | Кредит | Укупно |
| Минимални | 220.000,00 РСД | 180.000,00 РСД | 400.000,00 РСД |
| Максимални | 3.300.000,00 РСД | 2.700.000,00 РСД | 6.000.000,00 РСД |

**Изузетно, привредним субјектима који обављају услужне делатности у оквиру којих пословање не захтева већи износ средстава, могу се одобрити бесповратна средства у износу до 1.500.000,00 динара, односно до 1.650.000,00 динара за жене самохране родитеље, остатак инвестиције се може финансирати из кредита Фонда или из сопствених средстава.**

Подносиоци захтева који се одлуче да финансирају своју инвестицију комбинацијом бесповратних средстава Министарства привреде и кредитних средстава Фонда, имају могућност да део вредности инвестиције финансирају сопственим средствима.

Комисија задржава право да у складу са достављеном документацијом одобри смањени износ кредита односно бесповратних средстава.

Уколико је вредност одобрених средстава мања од вредности тражених средстава, подносилац захтева ће, уколико прихвати решење о додели бесповратних средстава и одлуку о додели кредитних средстава, износ до пуне разлике инвестиционог улагања морати да финансира из сопствених средстава (која ће у том случају бити већа).

**Подносиоци захтева који се одлуче да финансирају своју инвестицију комбинацијом бесповратних средстава Министарства привреде и сопствених средстава, сопствена средства морају да буду у односу са бесповратним, као што су кредитна у претходно наведеним табелама финансијске структуре.**  - Привредним субјектима који инвестиционо улагање финансирају из сопствених средстава бесповратна средства се додељују у целости, након достављања доказа о уплати сопствених средстава по профактурама, сходно одлуци о одобравању бесповратних средстава. Привредни субјекти су у обавези да до два месеца од дана потписивања уговора са Фондом изврше уплату сопствених средстава. Инструмент обезбеђења бесповратних средстава су бланко сопствене менице корисника бесповратних средстава, са клаузулом ''без протеста'' и меничним овлашћењем и личним меницама оснивача.

**Кредити Фонда за развој** се одобравају под следећим условима:

-рок отплате до 5 година у оквиру кога је грејс период до једне године. Рок отплате кредита не може бити краћи од три године од дана закључења уговора укључујући и грејс период. У случају отплате кредита у року који је краћи од три године привредни субјект је дужан да врати и бесповратна средства.

* примена валутне клаузуле
* каматна стопа је у складу са каматном стопом из Програма Фонда важећим на дан расписивања јавног позива и то: 1,5% на годишњем нивоу, ако је средство
* обезбеђења гаранција банке, и 2,5% на годишњем нивоу, за сва друга средства обезбеђења
* месечна/тромесечна отплата кредита
* У грејс периоду интеркаларна  камата се обрачунава месечно/тромесечно уназад и приписује главном дугу

**Инструменти обезбеђења уредног враћања кредита:**

* ***Гаранција пословне банке, или***
* ***Хипотека првог реда на непокретностима,*** и то:

1. хипотека првог реда на непокретностима, која се у случају износа кредита до 1.000.000,00 динара може узети само на предлог клијента уместо другог средства обезбеђења и/или
2. хипотека на пољопривредном, шумском земљишту или грађевинском земљишту (укључујући и градско грађевинско земљиште) за износ кредита до 500.000,00 РСД, а део кредита изнад овог износа мора се обезбедити другим инструментима обезбеђења; и/или

* *Залога на покретним стварима* у власништву односно залога на постојећој / будућој опреми за износ кредита до 1.000.000,00 РСД, с тим да појединачна вредност опреме која се залаже не буде мања од 100.000,00 РСД, а део кредита изнад овог износа мора се обезбедити другим инструментима обезбеђења и/или
* ***Уговорно јемство (или приступање дугу) привредног субјекта*** за корисника кредита, са одговарајућим инструментима обезбеђења јемца, односно приступиоца дуга и/или
* ***Уговорно јемство физичког лица*** до максималног износа кредита од 2.000.000,00 динара, док се део кредита изнад тог износа мора обезбедити другим инструментима, и
* ***Бланко сопствене менице корисника кредита,* са клаузулом ''без протеста'' и меничним овлашћењем се обавезно достављају уз неко од наведених средстава обезбеђења *.***

Као инструмент обезбеђења кредита може служити једно од наведених инструмената обезбеђења, односно комбинација више наведених инструмената обезбеђења.

**Оснивачи су дужни да доставе личне менице, а у случају где имамо више оснивача, сви оснивачи морају да дају личне менице, осим оних који имају испод 5% учешћа у власништву или су страни држављани.**

**Јемство повезаног правног лица или предузетника са подносиоцем захтева, не може бити основно обезбеђење кредита.**

***Однос тржишне вредности наведених инструмената обезбеђења у односу на износ кредита увећан за припадајућу камату и друге трошкове, треба да буде 1,2:1.***

Фонд ће за све кредите наплаћивати провизију за обраду захтева, у висини од 0,3% од износа одобреног кредита, једнократно.

На предмету хипотеке/залоге обавезна је полиса осигурања.

***Додатне информације:***

**Услужне делатности код којих ће се одобравати ограничена бесповратна средства средства и то до 1.500.000,00 РСД, односно до 1.650.000,00 РСД за жене самохране родитеље, су све оне делатности код којих се процењује да за започињање пословања није неопходан већи износ средстава од наведеног. Примери ових делатности су: делатност фризерских салона, разних школица, логопеда, агенција за пружање разних услуга и слично.**

Напомена за ручну залогу као обезбеђење: машине/опрема/алати/возило који су наведени у профактури и пословном плану не могу се мењати након закључења уговора о бесповратним средствима и уговора о кредиту. Изузетно, у оправданим ситуацијама, може се извршити измена и добављача и машина/опреме/ алата /возила који су наведени у профактури и пословном плану. **Замена добављача је могућа само услед више силе (клијент мора да достави писмено обавештење од добављача да није у могућности да испоручи машине/опрему/алате/возило) и то у току обраде захтева а најкасније пре пуштања средстава, само за машине/опрему/алате/ возило које има исту намену наведену у профактури и пословном плану. Изузетно, у току обраде захтева а најкасније пре пуштања средстава, клијенту се може одобрити промена намене машина/опреме/ /алата/ возила који су у функцији делатности, уз адекватно образложење, о коме одлучује Комисија**. **Уколико клијент изврши измену без претходне сагласности Комисије или Фонда, сматраће се да је ненаменски употребио додељена средства и уговор ће бити раскинут.**

Када се као инструмент обезбеђења уредног враћања кредита нуди уговорно јемство физичког лица, жирант у складу са својим месечним примањима и  другим задужењима мора имати кредитну способност  за додатна и нова задужења. Сва

задужења могу бити до половине износа зараде, oдносно до  ¼ ако је њен износ једнак или мањи од минималне зараде утврђене у складу са законом.

**Када се као инструмент обезбеђења уредног враћања кредита нуди залога на покретним стварима у власништву односно залога на постојећој / будућој опреми/возилу за износ кредита до 1.000.000,00 РСД, опрема која има високу стопу амортизације ( преко 20% годишње )  не може бити понуђена као ручна залога/средство обезбеђења кредита,  јер ће иста  у предвиђеном року отплате кредита (у периоду од 5 година) бити  потпуно амортизована и обезвређена.**

Фонд задржава право да тражи и додатно средство обезбеђења, уколико анализом захтева утврди да је то потребно.

Фонд ће, приликом одобравања кредитног захтева, разматрати финансијске параметре пословања подносиоца захтева, а што је ускладу са његовим редовним процедурама за одобрење кредита. У складу са фондовим процедурама, подносилац захтева за кредит  не сме имати блокаду рачуна дужу од 30 дана у континуитету у

претходних годину дана, односно укупно  90 дана са прекидима у последњих годину дана. Такође, привредни субјекти који су регистровани пре 01.01.2022. године не смеју имати исказан нето губитак у два последња предата финансијска извештаја.

**УСЛОВИ КОЈЕ МОРАЈУ ДА ИСПУНЕ ПОДНОСИОЦИ ЗАХТЕВА :**

Услови које морају да испуне подносиоци захтева :

1. да су поднели попуњен захтев за кредит и захтев за доделу бесповратних средстава са потребном документацијом Фонду;
2. да је захтев за кредитна средства претходно предложен за одобрење од стране Фонда;
3. да су поднели оригинал профактуре/предмера/предуговора/уговора/понуде по којој се извршава инвестиционо улагање, издате након расписивања јавног позива, и не старији од 30 дана од дана подношења захтева;
4. да су уписани у регистар Агенције за привредне регистре;
5. да је оснивач привредног субјекта истовремено и запослен на неодређено време у том привредном субјекту, а уколико постоји више оснивача, потребно је да су сви физичка лица и да бар један од оснивача испуњава овај услов;
6. да над њима није покренут стечајни поступак или поступак ликвидације;
7. да су регулисали доспеле обавезе јавних прихода;
8. да подносилац захтева и повезана лица немају доспелих а неизмирених обавеза према Фонду и другим државним повериоцима;
9. да су у већинском приватном власништву и да нису у групи повезаних лица у смислу Закона о привредним друштвима и Закона о банкама, у којој су неки од чланова велика правна лица у складу са Законом о рачуноводству („Службени гласник РСˮ, бр. 73/19 и 44/21- други закон), према финансијским извештајима за 2022. годину, односно за 2023. годину након објављивања финансијских извештаја за 2023. годину;
10. да код подносиоца захтева који је регистрован у АПР-у од 01.01. 2022. године па надаље оснивач/оснивачи и /или одговорно лице није директор/заступник, члан, оснивач или члан органа управљања другог привредног субјекта или заступник огранка другог привредног субјекта нити је у руководству удружења које има исту или сличну делатност као и подносилац захтева, које се налази се на истој адреси као подносилац захтева и које остварује приход од продаје роба и услуга на тржишту;
11. Уколико оснивач подносиоца захтева који је регистрован у АПР-у до 31.12. 2021. године има у власништву више привредних субјекта, средства по овом програму може да добије само по основу једног привредног субјекта;

12. да је оснивач, који има 60 и више година старости, приложио, поред средстава обезбеђења у складу са овим програмом, полису животног осигурања или обезбедио јемство физичког лица које није старије од 60 година и није пензионер;

13. да у текућој фискалној години и у претходне две године (односно у 2024, 2023. и 2022. години) заједно са повезаним лицима нису примили државну помоћ и de minimis помоћ чија би висина, заједно са траженим бесповратним средствима и делом државне помоћи садржане у кредиту Фонда, прекорачила износ од 23.000.000,00 динара;

14. да нису користили средства по програмима финансијске подршке, и то: Програм подстицања развоја предузетништва кроз финансијску подршку за почетнике у

пословању у 2022. („Службени гласник РС“, број 4/22), Програм подстицања развоја предузетништва кроз финансијску подршку за почетнике у пословању и младе у 2023. години („Службени гласник РС“, број 43/23) и Програм подстицања развоја предузетништва кроз финансијску подршку за женско предузетништво у 2023. години („Службени гласник РС“, бр. 65/23 и 70/23-исправка)

15. да нису у тешкоћама. Привредни субјект који је основан пре мање од три године не сматра се привредним субјектом у тешкоћама, изузев ако је реч о малом или средњем привредном субјекту који испуњава услове за отварање стечајног поступка;

16 .да код подносиоца захтева који је регистрован у АПР-у од 01.01.2022. године па надаље претежна делатност привредног субјекта или шифра огранка уписана у Агенцији за привредне регистре одговара делатности која се финансира из овог програма;

17. да су статусне промене, промене оснивача и промене заступника привредног субјекта који конкурише, као и привредног субјекта у коме је оснивач подносиоца захтева раније имао власништво, био заступник или члан органа управљања, извршене пре оглашавања Јавног позива;

18. да је код подносиоца захтева који је регистрован у АПР-у од 01.01.2022. године оснивач привредног субјекта уједно и његов законски заступник, а уколико има више оснивача привредног субјекта, један од оснивача мора да буде законски заступник тог привредног субјекта

**Оснивачи привредних субјеката, који конкуришу за средства по Програму, могу да се обрате акредитованим регионалним развојним агенцијама** (у даљем тексту: АРРА) како би прошли бесплатну обуку за започињање пословања и **како би им се пружила бесплатна саветодавна и техничка помоћ у вези са конкурисањем по Програму**, коју пружају наведене агенције по Програму подршке регионалном развоју и развоју предузетништва који се реализује кроз стандардизовани сет услуга који спроводе акредитоване регионалне развојне агенције у 2024. години. Списак АРРА, као и њихове контакт податке, можете пронаћи пратећи следећи линк: <https://preduzetnistvo.gov.rs/mapa/>

**РЕАЛИЗАЦИЈА СРЕДСТАВА:**

Јавни позив је отворен док износ тражених бесповратних средстава не премаши износ расположивих средстава за спровођење Програма за 35%, колико је просечан проценат одбијених, као и одусталих захтева пре решавања у претходним годинама, а најкасније до 31.12.2024. године.

Прецизно и тачно попуњен Обједињен захтев за кредит и захтев за бесповратна средства, као и Захтев за бесповратна средства са пратећом документацијом, у складу са Програмом, могу се предати:

- **преко Портала Фонда за развој РС који се налази на сајту Фонда, Фонд ће примати искључиво захтеве привредних субјеката који задовољавају све услове Програма и који су предали неопходну конкурсну документацију.**

**Привредни субјекти могу поднети само један захтев за доделу бесповратних средстава по овом програму код Фонда. Други захтев може бити поднет у периоду трајања јавног позива, тек након пријема обавештења да је привредном субјекту првобитан захтев одбијен.**

Рок за обраду кредитног захтева привредног субјекта код Фонда је највише 20 дана, након чега привредни субјект треба да буде обавештен уколико је потребно допунити документацију у одређеном року.

Након пријема и обраде захтева за доделу бесповратних средстава и захтева за кредит, акредитоване регионалне развојне агенције обављају претходну теренску контролу, како би констатовали да ли стање на терену код подносиоца захтева одговара наводима у поднетој конкурсној документацији. Претходна тeренска контрола се врши само за оне клијенте за које се установи на основу поднете документације да исти могу да иду у даљу обраду.

**Комисија за доделу бесповратних средстава врши прегледање, контролу исправности захтева и његову оцену и доноси решење о прихватању захтева и додели бесповратних средства према редоследу пријема формално исправних захтева или одбијању захтева.**

**Ради потпунијег сагледавања квалитета предложене активности и веродостојности података, Комисија за доделу бесповратних средстава може да затражи додатну документацију, појашњења предлога и изврши накнадну верификацију поднете документације**.

**УКОЛИКО СЕ, НА ЗАКАЗАНОЈ ПРЕТХОДНОЈ ТЕРЕНСКОЈ КОНТРОЛИ, НЕ ПОЈАВИ ОСНИВАЧ ПРИВРЕДНОГ СУБЈЕКТА, КОЈИ ЈЕ ПОДНЕО ЗАХТЕВ, ЗАХТЕВ НЕЋЕ МОЋИ ДА СЕ ПОЗИТИВНО РЕШИ.**

Уколико се претходном теренском контролом утврди да се на терену већ налази машина/опрема/рачунарска опрема/софтверска лиценца/возило/алат које је предмет финансирања по овом програму, без обзира да ли је исто плаћено или не добављачу, захтев за доделу бесповратних средстава ће бити одбијен. Уколико се утврди да је захтев

за доделу бесповратних средстава поднео привредни субјекат чији оснивач је лице које је у сродству (супруг, супруга, деца, рођени сестра и брат, родитељи ) са лицем које се већ бави истом или сродном делатношћу којом се бави и оснивач подносиоца захтева, сматраће се да је то наставак спровођења постојеће породичне делатности и захтев за доделу бесповртаних средстава неће бити одобрен. У ситуацији ако је жени преминуо супруг, рођени брат или сестра, дете или родитељ она може наследити њихов привредни субјекат и конкурисати за средства по овом програму.

**КОМИСИЈА ЗАДРЖАВА ПРАВО ДА НЕ ДОДЕЛИ БЕСПОВРАТНА СРЕДСТВА ОДНОСНО ДОНЕСЕ РЕШЕЊЕ О ОДБИЈАЊУ ЗАХТЕВА У СЛУЧАЈУ СУМЊЕ ДА КОРИСНИК НЕ НАБАВЉА СРЕДСТВА У СВОЈЕ ИМЕ И ЗА СВОЈ РАЧУН, У СЛУЧАЈУ СУМЊЕ У ВЕРОДОСТОЈНОСТ ДОКУМЕНТАЦИЈЕ, У СЛУЧАЈУ СУМЊЕ У РЕПУТАЦИОНИ РИЗИК ПРИВРЕДНОГ СУБЈЕКТА И ПОВЕЗАНИХ ЛИЦА, КАО И У СЛУЧАЈУ СУМЊЕ ДА СЕ СРЕДСТВА НАБАВЉАЈУ У ЦИЉУ ШПЕКУЛАТИВНИХ РАДЊИ, А НЕ ОСТВАРИВАЊА СПЕЦИФИЧНИХ ЦИЉЕВА ПРОГРАМА.**

У року од осам дана од дана доношења Одлуке Управног одбора Фонда о кредиту, Фонд о одлуци о кредиту и о решењу о додели бесповратне помоћи обавештава привредни субјекат, а у року до 60 дана од дана достављања одлуке и решења, закључује уговор о додели бесповратних средстава и уговор о кредиту са привредним субјектом. У случају да привредни субјекат користи сопствена средстава уместо кредитних, Фонд о решењу о додели бесповратне помоћи обавештава привредни субјекат у року од 15 дана од дана доношења решења на Комисији, а у року од 15 дана

од дана достављања решења, закључује уговор о додели бесповратних средстава са привредним субјектом.

Датумом закључења уговора о бесповратним средствима се сматра онај датум када је уговор потписан од стране овлашћеног лица Фонда. Привредни субјекти који нису потписали уговор о додели бесповратних средстава, у предвиђеном року сматраће се да су одустали од додељених бесповратних средстава као и од кредита код Фонда, уколико су конкурисали за кредит. Уколико привредни субјект не потпише уговор о кредиту са Фондом, уговор о додели бесповратних средстава закључен са Фондом сматра се ништавним и обрнуто изузев у случају да корисник користи сопствена средства уместо кредитних средстава..

По закључењу уговора о додели бесповратних средстава и након успостављања свих инструмента обезбеђења по уговору о кредиту, Фонд ће, у року од 15 дана од дана успостављања инструмената обезбеђења, уплатити одобрена бесповратна средства директно на наменски рачун корисника, а на основу захтева корисника и валидне документације за пуштање средстава. У случају да привредни субјекат користи сопствена средства уместо кредитних, Фонд ће, у року од 15 дана до најкасније два месеца од дана закључења уговора о додели бесповратних средстава, уплатити одобрена бесповратна средства директно на наменски рачун корисника, а на основу захтева корисника и валидне документације за пуштање средстава.

Кандидати чије је захтеве за бесповратна средства Комисија одбила имају право на жалбу у року од 15 дана од дана пријема решења. Жалба се подноси министру привреде, непосредно или препорученом поштом, на адресу Министарство привреде, Кнеза Милоша 20, 11000 Београд уз обавезу плаћања таксе у износу од 560,00 динара. О жалби одлучује министар привреде у року од 30 дана од дана пријема жалбе.

Неблаговремена, недопуштена, односно жалба изјављена од стране неовлашћеног лица, биће одбачена.

У складу са Законом о републичким административним таксама[1] плаћа се републичкa административнa таксa. Уплатницу као доказ о уплати треба приложити уз жалбу.

Прималац/корисник: Буџет Републике Србије

Жиро рачун: 840‐742221843‐57, модел 97

Позив на број: 50‐016

Сврха дознаке: Републичка aдминистративна такса

Износ: 560,00 РСД,

1("Сл. гласник РС", бр. 43/2003, 51/2003 -испр., 61/2005, 101/2005 -др. закон, 5/2009, 54/2009, 50/2011,

70/2011 -усклађени дин. изн., 55/2012 -усклађени дин. изн., 93/2012, 47/2013 -усклађени дин. изн., 65/2013 -др.

закон, 57/2014 -усклађени дин. изн., 45/2015 -усклађенидин. изн., 83/2015, 112/2015, 50/2016 -усклађени дин. изн.,

61/2017 -усклађени дин. изн., 113/2017, 3/2018 -испр., 50/2018 -усклађени дин. изн, 95/2018, 38/2019 - усклађени

дин. изн., 86/19, 90/2019 - испр., 98/2020 – усклађени дин.изн., 144/2020, 62/2021- усклађени дин. изн.и

54/2023 - усклађени дин. изн).

Привредни субјекат може поднети захтеве за промену оснивача у периоду краћем од 3 године од дана склапања уговора о додели бесповратних средстава, у смртним случајевима,случајевима спречености за рад услед теже болести,и другим изузетним ванредним околностима о чему одлучује министар привреде. У случају одобравања замене оснивача привредни субјекат нема обавезу да врати бесповратна средстава. Министар привреде одлучује и о захтевима за замену оснивача по програмима из претходних година, а за које није покренут поступак принудне наплате.

Уколико дође до наступања ванредних околности (пожара, поплава и др.), у периоду до 3 године, од дана склапања уговора о додели бесповртаних средстава, где је дошло до уништења предмета финансирања, клијент може поднети захтев за отпис бесповртаних средстава, уколико није у могућности да наплати средства преко осигурања, о коме одлучује министар привреде.

Корисник средстава дужан је да Министарству, Фонду, АРРА и Комисији за контролу државне помоћи у сваком тренутку, од подношења захтева до истека три године од закључења уговора, омогући теренску контролу и увид у документацију потребне ради потпунијег сагледавања захтева и контроле реализације инвестиционог пројекта.

**Додатне информације:**

**ЗАХТЕВ ЗА ДОДЕЛУ СРЕДСТАВА ЋЕ БИТИ ОДОБРЕН ПРИВРЕДНОМ СУБЈЕКТУ САМО УКОЛИКО ЈЕ ПРОСТОР, У КОМЕ ЋЕ СЕ ОБАВЉАТИ ДЕЛАТНОСТ, ФУНКЦИОНАЛНО ОПРЕМЉЕН И СПРЕМАН ЗА ОБАВЉАЊЕ ДЕЛАТНОСТИ ИЛИ УКОЛИКО ЋЕ ИСТИ БИТИ ФУНКЦИОНАЛНО**

**ОПРЕМЉЕН И СПРЕМАН ЗА ОБАВЉАЊЕ ДЕЛАТНОСТИ НАКОН ИЗВОЂЕЊА ГРАЂЕВИНСКИХ РАДОВА НА ТЕКУЋЕМ ОДРЖАВАЊУ И/ИЛ АДАПТАЦИЈИ СРЕДСТВИМА ПРОГРАМА. Комисија о овоме одлучује на основу извештаја теренске контроле чији су саставни део фотографије пословног простора.**

**У изузетним ситуацијама, на образложен захтев клијента, може се извршити измена и добављача и машина/опреме/рачунарске опреме/софтверске лиценце/алата/возила**. Замена добављача је могућа само услед више силе (клијент мора да достави писмено обавештење од добављача да није у могућности да испоручи машине/опрему/рачунарску опрему/софтвсерску лиценцу/алате/ возило) и то у току обраде захтева а најкасније пре пуштања средстава, само за машине/опрему/рачунарску опрему/софтверску лиценцу/алате/возило које има исту намену наведену у профактури и пословном плану. Изузетно, у току обраде захтева а најкасније пре пуштања средстава, клијенту се може одобрити промена намене машина/опреме/ рачунасрке опреме/софтверске лиценце/возила који су у функцији делатности, уз адекватно образложење, о коме одлучује Комисија. **УКОЛИКО КЛИЈЕНТ ИЗВРШИ ИЗМЕНУ БЕЗ ПРЕТХОДНЕ САГЛАСНОСТИ КОМИСИЈЕ ИЛИ ФОНДА, СМАТРАЋЕ СЕ ДА ЈЕ НЕНАМЕНСКИ УПОТРЕБИО ДОДЕЉЕНА СРЕДСТВА И УГОВОР ЋЕ БИТИ РАСКИНУТ.**

Корисник је у обавези да предмете инвестиције видљиво означи налепницом коју преузима од Министарства.

Уколико је нова цена машине/опреме/рачунарске опреме/софтвсерске лиценце/алата/ возила из достављене профактуре већа од износа одобреног кредита и бесповратних средстава, корисник је у обавези да након одобрења захтева за изменом а пре пуштања средстава достави доказ да је на рачун испоручиоца машине/опреме/рачунарске опреме/софтверске лиценце/алата/возила уплатио износ разлике у цени. Уколико је нова цена машине/опреме/рачунарске опреме/софтверске лиценце/алата/ возила из достављене профактуре мања од износа одобреног кредита и бесповратних средстава, корисник средстава је у обавези да разлику у цени врати.

**Уколико подносилац захтева изврши замену пословног простора, након подношења документације, а пре доношења одлуке, о којој Фонд није претходно обавештен и није достављен нов уговор о закупу, или ту замену изврши након теренске контроле, захтев за доделу бесповратних средстава и средстава кредита ће бити одбијен. Такође, уколико клијент, након одобрења средстава, изврши промену пословног простора, у обавези је да о томе обавести Фонд.**

Привредном субјекту, кориснику средстава се, по закључењу уговора о додели бесповратних средстава и након успостављања свих инструмента обезбеђења по уговору о кредиту, прво уплаћују средства за набавку машине/опреме/рачунарске опреме/софтверске лиценце/алата/ возила и/или текуће одржавање и/или адаптацију простора, а након тога за оперативне трошкове. За привредне субјекте који су

регистровани пре 01. јануара 2023. године средства ће се уплаћивати по захтеву привредног субјекта.

Привредни субјекти који инвестиционо улагање финансирају из сопствених средстава достављају захтев за пуштање бесповратних средстава у целости уз доказ о уплати сопствених средстава по профактурама, сходно одлуци о одобравању средстава. Рок за уплату сопствених средстава је до два месеца од дана потписивања уговора са Фондом.

Одобрена кредитна средства за текуће одржавање/адаптацију пословног или производног простора, као и набавку машина/опреме/рачунарске опреме/софтверске лиценце/алата/возила могу се уплатити, на основу Уговора о асигнацији, директно на рачун извођача радова / испоручиоца машине/опреме/рачунарске опреме/софтверске лиценце/алата/ возила, или на рачун подносиоца захтева. Бесповратна средства се уплаћују, искључиво, на наменски рачун корисника**.**

**Захтев за промену оснивача у периоду краћем од 3 године од дана склапања уговора о додели бесповратних средстава, у смртним случајевима, случајевима спречености за рад услед теже болести, и другим изузетним ванредним околностима подноси се Министарству привреде, а о истом одлучује министар привреде. Уз наведени захтев, подносилац је дужан да достави и документацију којом доказује тежу болест оснивача, смртни исход оснивача као и ванредну околност која је наступила. Уколико дође до смртног исхода предузетника, на основу поднетог захтева и документације којом се доказује смртни исход, министар привреде одлучује о захтеву за одобрење другом привредном субјекту да настави делатност и преузме обавезе тог предузетника.**

Захтев за отпис бесповратних средстава, у случају наступања ванредних околности и уништења предмета финансирања, подноси се Министарству привреде, а о истом одлучује министар привреде. Поред захтева, клијент подноси и релевантну

документацију којом доказује да до ванредне околности није дошло његовом кривицом, као и да не може да наплати средства од осигурања.

**Корисник је дужан, у циљу правдања наменског коришћења одобрених средстава, да достави валидну документацију АРРА и Фонду за развој (рачуне, рачуне-отпремице, изводе са стања текућег рачуна), којом доказује да је реализовао своју инвестицију, као и да омогући увид истим у машине/опрему/рачунарскуопрему/софтвсерску лиценцу/алате/ возило која је набавио средствима Програма и/или производни и/или пословни објекат у коме је извршио радове текућег одржавања/адаптације , средствима Програма**.

**Такође, корисник је дужан да, у наредне три године од дана закључења уговора о додели бесповратних средстава, а у складу са одредбама Уредбе, доставља АРРА и Фонду за развој, на годишњем нивоу, картице основних средстава на којима се могу евидентирати машине/опрема/рачунарска опрема/софтверска лиценца/алати/ возила на стању, која су набављена средствима Програма, као и да им омогући, на њихов захтев, теренску контролу**.

У случају да се утврди ненаменско трошење средстава, непоштовање уговорних обавеза или евентуалне злоупотребе, Фонд за развој проглашава обавезе по исплаћеним кредитним и бесповратним средствима доспелим у целости и обавештава корисника да у року од осам дана од пријема обавештења има могућност да врати пласирана средства како средства кредита тако и бесповратна средства. У случају када корисник кредита не наведе која средства враћа (не наведе позив на број) првенствено се намирују бесповратна средства.

У случају да корисник не врати пласирана бесповратна средства, односно средства кредита у датом року, на основу проглашења обавеза доспелим, покреће се поступак принудне наплате при чему затезна камата почиње да се обрачунава од датума проглашења доспелим обавеза по исплаћеним средствима. Средства кредита наплаћују се из одређених средстава обезбеђења која су дата у складу са уговором о кредиту, а бесповратна средства се наплаћују из одређених средстава обезбеђења која су дата у складу са уговором о бесповратним средствима.

Корисник средстава је у обавези да, поред кредита Фонду и врати и одобрена бесповратна средства, у случају да, у року до три године од дана закључења уговора о додели бесповратних средстава са Фондом:

1. обрише из регистра предузетничку радњу, односно покрене поступак ликвидације или стечаја привредног друштва,

2. отуђи предмет инвестиционог улагања или исти да у закуп,

3. раскине радни однос оснивача привредног субјекта на неодређено време у том привредном субјекту,

4. изврши промену оснивача и заступника, осим у смртним случајевима, случајевима спречености за рад услед теже болести и другим изузетним ванредним околностима,

5. није привредно активан и не доставља уредно финансијске извештаје.

Уколико корисник наведене радње изврши после наведеног рока од три године, а за време трајања кредита, неће бити у обавези да врати одобрена бесповратна средства.

Уколико се на заказаној теренској контроли за утврђивање наменског коришћења одобрених и додељених средстава не појави оснивач, уговор ће бити раскинут.

Корисник може да изврши промену у оснивачкој структури у периоду до три године од дана закључивања уговора такву да првобитан оснивач остаје, али се додаје и други оснивач, уколико тај други оснивач испуњава све услове из Уредбе као и први оснивач.

У случају да се утврди да Корисник средстава мањи део односно до 20% одобрених средстава није наменски оправдао, Фонд за развој му шаље обавештење да, у року од десет дана од датума обавештења, достави документацију за правдање тих средстава или иста врати. Уколико то не учини, средства се проглашавају доспелим у целости и Корисник средстава има обавезу враћања целокупног износа кредитних и бесповратних средстава, увећана за законску затезну камату од датума проглашења обавеза доспелим.

Уколико Фонд прогласи обавезе по уговору о кредиту доспелим због неплаћања или неког другог разлога, који није ненаменско трошење средстава, нити непоштовање

обавезе да привредни субјект не сме, у року од три године од дана закључења уговора о додели бесповратних средстава, да изврши брисање из АПР-а, да отуђи предмет инвестиционог улагања или да исти да у закуп, да раскине радни однос оснивача привредног субјекта на неодређено време у том привредном субјекту, да промени оснивача (осим у смртним случајвима или случајевима спречености за рад услед теже болести или изузетним ванредним околностима) и да буде неактиван и да не доставља уредно финансијске извештаје, онда Корисник средстава неће бити у обавези да врати бесповратна средства.

Уколико корисник изврши превремену отплату кредита након рока од три године онда он нема обавезу повраћаја бесповратних средстава.

**Напомена:** Документација потребна за пуштање средстава у течај је наведена у посебном документу на сајту Фонда и Министарства.

**Пријем захтева ће се вршити све док** износ тражених бесповратних средстава не премаши износ расположивих средстава за спровођење Програма за 35%, колико је просечан проценат одбијених, као и одусталих захтева пре решавања у претходним годинама, а најкасније до 31.12.2024. године.

Пријем захтева се врши:

- преко Портала Фонда за развој РС који се налази на сајту Фонда.